Santa Pola reforça la seua campanya turística #SantaPolaTeEspera | santapola\nTurisme Santa Pola ha desenvolupat una campanya promocional per a atraure el turista nacional a aquest bell municipi pesquer i turístic de la Costa Blanca. La campanya “Santa Pola T’espera” ve a unir-se a altres campanyes realitzades enguany: #SantaPolaTeCuida posant en valor la seguretat i higiene dels establiments amb el segell realitzat pel municipi per a reforçar la seguretat en aquesta època de tanta incertesa, i #SantaPolaTeLoLleva, per a potenciar el take away i el delivery com a fórmules de diversificació gastronòmica.\nLa campanya #SantaPolaTeEspera buscarà en una primera fase atraure el turista de la província d’Alacant, Múrcia i altres zones pròximes a Santa Pola, i en una segona fase es potenciarà la destinació en la resta de la Comunitat Valenciana, i en zones de l’interior com són Albacete, la Comunitat de Madrid i Castella la Manxa fonamentalment.\nLa campanya, que en la major part és online, es compon de diversos vídeos experiencials i diferents píndoles i bàners, que s’utilitzaran en diferents xarxes socials i canals segons els targets, que mostren pinzellades de tot el que es pot fer a Santa Pola: gaudir de la gastronomia basada en el Peix, practicar esports nàutics, visitar monuments, fer birdwatching o contemplar una bella posta de sol, després d’un agradable dia de sol i platja.\nL’objectiu d’aquesta campanya és reforçar la nostra destinació com un lloc on poder passar unes agradables i segures vacances, animar els turistes i visitants perquè vinguen a Santa Pola, i per descomptat que els esperem amb els braços oberts.\nL’eslògan #SantaPolaTeEspera es mantindrà al llarg de tot l’any com a símbol d’esperança que la nova realitat ens permeta gaudir de totes les coses bones que ofereix Santa Pola.


La campanya “Mercats de L’Hospitalet, cardioprotegits” és una iniciativa impulsada per l’Associació Barcelona Salut, l’Ajuntament de L’Hospitalet i la Diputació de Barcelona, amb la col•laboració de l’Obra Social “la Caixa”\nL’alcaldessa de l’Ajuntament de L’Hospitalet, Núria Marín, i el vicepresident de l’Associació Barcelona Salut, Lluís Asmarats, han visitat el Mercat Municipal de Collblanc, un dels vuit mercats on s’han instal•lat desfibril•ladors portàtils. Durant l’activitat s’han fet demostracions pràctiques del funcionament d’aquests aparells i tallers d’hàbits de vida saludables.\nLa campanya “Mercats de L’Hospitalet, cardioprotegits” és una iniciativa impulsada per l’Associació Barcelona Salut, l’Ajuntament de L’Hospitalet i la Diputació de Barcelona, amb la col•laboració de l’Obra Social “la Caixa”, que ha permès instal•lar desfibril•ladors als vuit mercats municipals.\nEls desfibril•ladors es troben en llocs de màxima visibilitat i accessibilitat per tal de cardioprotegir tota l’àrea comercial i rodalia, i fan de L’Hospitalet la segona ciutat de Catalunya amb tots els seus mercats municipals dotats d’aquests dispositius de darrera generació, a disposició de qualsevol persona davant d’una necessitat terapèutica.\n“Mercats de L’Hospitalet, cardioprotegits” s’emmarca dins del programa “Barcelona, territori cardioprotegit”, que es va iniciar fa tres anys a la ciutat de Barcelona. Compta amb el suport del Departament de Salut de la Generalitat, el SEM i diferents col•lectius professionals, entre els quals el Col•legi de Farmacèutics de Barcelona i l’Associació de Farmàcies de Barcelona. Darrerament l’Associació Barcelona Salut ha signat un acord amb la Diputació de Barcelona per estendre la cardioprotecció a tots els mercats municipals de la província. Aquesta iniciativa compta amb el suport de l’Obra Social “la Caixa”.\nEls mercats municipals se sumen, doncs, a altres equipaments de la ciutat que compten amb aquests aparells: equipaments esportius i altres dependències municipals (26), instal•lacions esportives privades, centres educatius i de salut, residències i centres de dia, hotels, locals d’oci i transports públics.\nA Catalunya, una de cada quatre persones mor a causa d’una malaltia del cor. Les malalties del cor són la primera causa d’ingrés hospitalari i fan perdre molta qualitat de vida a les persones que en són víctimes. La mort sobtada causa cada any més de 3.000 morts a Catalunya, dinou vegades superiors a les produïdes per accident de circulació. El desfibril•lador automàtic és un dispositiu de fàcil ús que només actua en cas de necessitat i que pot ser aplicat per qualsevol persona tot i que no tingui coneixements sanitaris.


Americas Best Value Inn Hesston (KS) Estats Units - Ofertes d'hotels amb els MILLORS DESCOMPTES EN LÍNIA\nVeure tots els 3 allotjaments a Hesston (KS).\n606 East Lincoln Blvd, Hesston , Hesston (KS), Estats Units, 67062 - Veure al mapa\n"Bed was comfy. Morning coffee was great! Pool was great!..."\nIdeal tant per a la diversió com per al relax, Americas Best Value Inn es troba a la zona de Hesston de la ciutat de Hesston (KS). Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nAprofiti's de la riquesa de serveis i avantatges d'aquest hotel de Hesston (KS). Les carecterístiques més important de l'hotel inclouen instal.lacions per a minusvàl.lids, Zones públiques amb Wi-Fi, aparcament de cotxes, restaurant, servei de bugaderia.\nLes instal.lacions de l'hotel han estat seleccionades amb cura per tal de satisfer el més alt grau de comfort i conveniència, amb aire condicionat, calefacció, escriptori, despertador, telèfon a cada habitació. L'hotel ofereix instal.lacions fantàstiques, incloses bany, camp de golf (a 3 km), piscina coberta, per ajudar-vos a relaxar després d'un carregat dia a la ciutat. Sigui quin sigui el motiu del seu viatge, Americas Best Value Inn és una selecció idònia per a la vostra estada a Hesston (KS).\nTots els comentaris (22) Parelles (8) Viatgers en solitari (7) Famílies amb infants petits (2) Famílies amb infants grans (4) Grups (1)\nAllotjaments a Hesston (KS)


CSA Carcaixent: ARRIBEN LES PRIMERES VICTÒRIES\nARRIBEN LES PRIMERES VICTÒRIES\nJa estan ací, ja han arribat les primeres victòries dels nostres màxims representants, el SÈNIOR MASCULÍ PREFERENT guanyà a casa del líder el ENGUERA per un apretaíssim 82-84, el SÈNIOR FEMENÍ AUTONÒMIC tambè aconseguí una treballada victòria a una sempre difícil pista com es la de PEDREGUER, per 31-46.\nL'altre equip SÈNIOR, no aconseguí mantindre la diferència que portava al primer cuart i perguè davant l'ALGEMESÍ per 40-48.\nEls nostres equips JÚNIORS van fer cara i creu: L'equip entrenat per JAUME BORONAT, continua comptant els seus partits per victòries, i guanyà a l'ALCÚDIA per 48-59, més mala sort tingueren les nostres JÚNIORS ja que no pogueren guanyar a DENIA i caigueren per 40-30.\nLes cròniques dels partits les podreu trobar al link de cada equip.\nBASE: MELISA (SÈNIOR FEMENÍ) Gran actuació de l'alzirenya a Pedreguer amb 4 triples.\nESCOLTA: PEPE VILA (SÈNIOR A) Ajudà al primer equip a guanyar amb 3 triples i 16 punts.\nALERO: CARLOS MASCARELL (JÚNIOR MASCULÍ) Liderà la victòria del júnior a l'alcúdia.\nALA: JUANJO ESCANDELL (SÈNIOR B) Els seus 12 punts no van ser prou per a guanyar.\nPIVOT: JUAN VILLANUEVA (SÈNIOR A) Gran actuació baix de les cistelles aportant 18 punts.\nJUAN VILLANUEVA (SÈNIOR MASCULÍ PREFERENT)\nPer a la següent jornada, els nostres equips tindran els següents enfrontaments:\nDISSABTE 5 DE NOVEMBRE AL PAVELLÓ:\nSÈNIOR A: El primer equip buscarà la segon victòria consecutiva davant el MURO D'ALCOY a les 18'00h\nSÈNIOR F: L'equip femení disputarà el seu partit a les 16'00h davant el XÀBIA.\nSÈNIOR B: A les 16'00h tambè jugarà el B davant el C.B. EL PERELLO.\nJÚNIOR FEMENÍ: L'equip júnior jugarà davant GESTORIA JUAN de GANDÍA a les 20'00h.\nJÚNIOR MASCULÍ: A les 20'00h tambè jugarà el júnior també davant el XÀBIA.\nCal dir que els nostres CADETS, tant el masculí com el femení començaran la lliga el proper dissabte 12 de Novembre, ja anirem informant.\nPublicat per Carcaixent Basket en 15:49\nJuanjo! 2 de novembre de 2011, a les 23:30\nMare meua JUAN 18 puntarros!!!! MVP!!


Catalunya Ràdio unifica l'antena i suprimeix esports per centrar-se en el coronavirus | NacióDigital\nCatalunya Ràdio unifica l'antena i suprimeix esports per centrar-se en el coronavirus\nL'emissora ha pres mesures per donar pes a la informació de la pandèmia en la mateixa línia de TV3\nper NacióDigital, 15 de març de 2020 a les 13:37 |\nCatalunya Ràdio | Adrià Costa\nCatalunya Ràdio ha decidit modificar la seva programació per adaptar-se a la demanda informativa i a les prevencions mèdiques de la seva plantilla. Així, l'emissora que dirigeix Saül Gordillo, ha decidit unificar les antenes de Catalunya Ràdio i Catalunya Informació en una única programació i deixar programació enregistrada a iCat i Catalunya Música.\nEn aquesta programació unificada de la pública Mònica Terribas dirigirà El Matí des de les 6 fins les 13 hores. De 13 a 14 hores Mariola Dinarès farà un Popap especial que deixarà pas al Catalunya Migdia primer i a l'Estat de Gràcia després. El Catalunya Nit veu ampliat el seu horari i ara s'emetrà de 8 del vespre a 12 de la nit. La primera part amb Kilian Sabrià i la segona amb Laura Rosel. Tancarà la programació La Nit dels Ignorants fins les tres del matí. Se suprimeixen programes d'esports com el Tot Costa o El Club de la mitjanit.\nTV3, sense 'Matins' ni 'Com si fos ahir'\nTV3 també s'ha adaptat. Així, l'informatiu matinal i els Matins s'han suspès i seran substituïts per rondes del 3.24. A les 11 començarà el Planta Baixa amb Ricard Ustrell, que enllaçarà amb el Telenotícies, de 14 a 16 hores. Després vindrà el Cuines i el Tot es mou. La telenovel·la Com si fos ahir queda suspesa. Si que es mantindrà l'Està passant de Toni Soler, que deixarà pas al Telenotícies vespre i als programes de nit previstos, que s'alteraran amb especials. L'Esports3 ha cedit espais al Club Super3.\nSocietat, salut, coronavirus, covid-19, Catalunya Ràdio, tv3, programació


Invasió o victòria | EL CINÈFIL\nNostàlgiaOpinió 11 de Novembre de 2017 Roger Banqué 0\nQuan la situació política actual s'explica en una pel·lícula històrica\nFa molt que no escrivia un article. Els meus lectors m’hauran de disculpar, entre vacances, prusés i excuses vàries no havia trobat l’estona per il·luminar-vos amb el meu verb afilat i la meva prosa lleugera. Per no faltar a la veritat he rebut certes i lògiques pressions per part del meu editor i de l’equip d’El Cinèfil per a reemprendre la meva carrera com a articulista, la conversa va anar més o menys així:\n—Editor: Fa molt que no escrius? Va tot bé Roger? Has rebut alguna oferta de Fotogramas i ens vols deixar? Si és això et puc fer una contraoferta!\n—Jo: No, em dec a El cinèfil al 100%, he rebut ofertes astronòmiques de mitjans prestigiosos, però he nascut per escriure a El cinèfil i des de ben petit vaig somiar de ser part del seu equip, no estic aquí pels calers!!!\n—Editor: em tranquil·litza aquesta resposta, el que no em tranquil·litza és que portis 3 mesos sense escriure…\n—Jo: a mi no m’intranquil·litza portar 3 mesos sense escriure però tinc ganes de reenviar una mica de spam als amics amb els meus articles però estic sec a nivell creatiu…\n—Editor: mmm… podries parlar de la següent pel·lícula Estudiantes de ESO y de lo otro. Què et sembla?\n—Jo: doncs no sé si és apropiat parlar d’un film de caràcter pornogràfic així que parlaré de Evasión o victória.\nSí amigues, què millor que parlar sobre un dels films esportius més mediàtics que s’han rodat: Evasió o Victòria (simplement Victory en el nom original) la pel·lícula de l’any 81 dirigida per John Huston, per 2 motius, perquè és un pel·liculó i perquè ens connecta amb la situació actual del país.\nSuposo que totes teniu en ment el film, en un camp de presoners a l’Alemanya Nazi, un oficial alemanys interpretat pel gran Max Von Sydow, que tot i ser suec fot una pinta de nazi així tot ell rosset i ari.\n—Pregunta retòrica: Què vols dir, que no hi poden haver-hi nazis que no siguin rossos?\n—Jo: Si és clar, hi ha molts nazis que no són rossos i aris com per exemple un polític tant nostrat com en Xavier Gar… AUTOCENSURA PER EVITAR DEMANDES A EL CINÈFIL però els clixés amb els nazis rossets són els que són…\nTotal, en Max von Sydow està passejant per un bucòlic camp de presoners i veu un partidet de futbol entre els presos (patchängen en alemany) i decideix organitzar un partit entre aquests presos i una selecció alemanya de la Wehrmarcht. Una de les gràcies del film és que barreja actors reconeguts amb llegendes vives del futbol, és així com s’explica que hi surtin actors com Sylvester Stallone o Michael Caine i llegendes del futbol com Pelé, Osvaldo Ardiles o Bobby Moore. L’oficial alemany després de negociar amb els jerarques nazis i amb els presoners acaba muntant el partit a l’Stade de Colombes de París (com a curiositat, aquest estadi va ser la seu de la final del mundial del 1938 però les escenes del camp no es van rodar a aquest estadi ja que estava en molt mal estat quan es va rodar la pel·lícula, en el seu lloc es van rodar a l’estadi Nándor Hidegkuti Stadion de Budapest que malauradament ja l’han tirat a terra). El match té més emoció que la remuntada del Barça al PSG acaba amb la fuga dels presos…\nUs preguntareu, quina història tan maca i tan edulcorada, no estarà basada en fets reals? Doncs bingo, hi ha un pedazo (hagués pogut posar tros en lloc de pedazo però no s’entendria tan bé) d’història que va inspirar el film. Al 9 d’agost del 1942, a la Ucraïna ocupada pels nazis, es va jugar un partit entre el FC Start (un equip de presoners de guerra format per exjugadors del Dinamo i del Lokomotiv de Kiev) i un equip format per soldats de la Wehrmarcht. Es diu que als jugadors del FC Start se’ls va indicar que es deixessin guanyar ja que els nazis volien tenir controlada la situació i aprofitar-la per vendre el seu fastigós relat de la superioritat de la raça ària, que si no guanyaven hi hauria represàlies i que es van negar a fer la salutació feixista a l’inici, d’altres diuen que simplement va ser un partit de futbol tens però el que si és objectiu es que se’ls van passar per la pedra i que uns dies més tard diversos jugadors van ser portats a camps de concentració i alguns d’ells van ser afusellats… com veieu Victory edulcora el relat, si voleu veure l’agra història que hi ha darrere podeu buscar la pel·lícula de producció russa Match.\nCom deia al principi de l’article, Victory ens connecta amb la realitat del país perquè podríem traçar un paral·lelisme entre la foto actual i la pel·lícula… Però contra el que pugueu pensar, l’Estat no ha fotut a la presó a mig govern i els Jordis per evidenciar que la democràcia espanyola fa tuf a resclosit amb aromes de franquisme sinó perquè tinc la sospita que l’Estat vol fer un remake de la pel·lícula i està preparant el terreny…\nEstic imaginant a Cristòbal Montoro fent de Max Von Sydow (ho dic pel caràcter sinistre del personatge… Montoro no Sydow s’entén) passejant per la presó d’Estremera/Alcalá-Meco/Soto del Real veient jugar a futbol als presos i preses polítics catalans, veient com Carles Mundó puja l’esquerra banda com Jordi Alba, o com Meritxell Borràs la toca al mig del camp com en Xavi o Joaquim Forn fent de Puyol al centre de la defensa mentre Romeva es mou per la banda esquerra com Iniesta mentre els Jordis juguen en la doble punta de l’atac català i tot això seguint indicacions del coach Oriol Junqueras (interpretat evidentment per un Forest Whitaker decolorat).\nTot això mentre es juga un partit al bell mig de Mordor (és a dir al Bernabeu) contra una selecció de l’estat amb un joc bolcat a la dreta on Pedro Sánchez jugui de lateral dret, Mariano Rajoy de defensa central dret i l’Albert Rivera d’extrem dret. Tot per la dreta i a l’esquerra jugant a cama canviada Susana Díaz (això de cama canviada és un xist que us haig d’explicar perquè la majoria l’entengueu. Quan una jugadora, en cas que dretana com la Susana juga a l’esquerra es diu que juga a cama canviada perquè gairebé sempre surt per dins, és a dir juga amb la dreta, fi de l’explicació), tot això mentre Felipe UVE Palito ofereix indicacions des de la banda.\nEn fi, que espero que el nostre partit acabi igual que la pel·lícula, que els nostres siguin lliures i que guanyem aquest partit a l’estat. #llibertatpresospolítics\nRoger Banqué CinemaScore\nLa mainadera màgica torna aquest Nadal\nActrius embarassades durant el rodatge


Soporte porta-accesorios para cascos de protección - Informació sobre la patent\nData de sol·licitud: 28/06/2019\nData de concessió: 26/10/2019\nRafael Ferrer Gil\nF41H 1/04,A42B 3/04\nModel d'utilitat per "Soporte porta-accesorios para cascos de protección"\nF41H 1/04 - A42B 3/04\nES1233199 (01/08/2019) - U Solicitud de modelo de utilidad\nES1233199 (04/11/2019) - Y Modelo de utilidad\nEn data 28/06/2019 es va realitzar Registro Instancia de Solicitud\nEn data 26/10/2019 es va realitzar Concesión\nInformació sobre el registre de model d'utilitat per Soporte porta-accesorios para cascos de protección amb el nombre U201931093\nEl registre de model d'utilitat per Soporte porta-accesorios para cascos de protección amb el nombre U201931093 va ser sol·licitat el 28/06/2019. Es tracta d'un registre en Espanya pel que aquest registre no ofereix protecció en la resta dels països. El registre Soporte porta-accesorios para cascos de protección amb el nombre U201931093 va ser sol·licitat per FEDUR, S.A. mitjançant els serveis de l'agente Jorge Isern Jara. El registre [modality] per Soporte porta-accesorios para cascos de protección amb el nombre U201931093 està classificat com a F41H 1/04,A42B 3/04 segons la classificació internacional de patents.\nAltres invencions sol·licitades per FEDUR, S.A.\nÉs possible conèixer totes les invencions sol·licitades per FEDUR, S.A. entre les quals es troba el registre de model d'utilitat per Soporte porta-accesorios para cascos de protección amb el nombre U201931093. Si es desitgen conèixer més invencions sol·licitades per FEDUR, S.A. clicar aquí.\nAltres invencions sol·licitades en la classificació internacional de patents F41H 1/04,A42B 3/04.\nÉs possible conèixer invencions similars al camp de la tècnica es refereix. El registre de model d'utilitat per Soporte porta-accesorios para cascos de protección amb el nombre U201931093 està classificat amb la classificació F41H 1/04,A42B 3/04 pel que si es desitja conèixer més registres amb la classificació F41H 1/04,A42B 3/04 clicar aquí.\nÉs possible conèixer totes les invencions sol·licitades a través de JORGE ISERN JARA entre les quals es troba el registre model d'utilitat per Soporte porta-accesorios para cascos de protección amb el nombre U201931093. Si es desitgen conèixer més invencions sol·licitades a través de JORGE ISERN JARA clicar aquí.\nÉs possible conèixer totes les invencions publicades a Espanya entre les quals es troba el registre model d'utilitat per Soporte porta-accesorios para cascos de protección. El nostre portal www.patentes-y-marcas.com ofereix accés a les publicacions de patents en Espanya. Conèixer les patents registrades en un país és important per saber les possibilitats de fabricar, vendre o explotar una invenció en Espanya.\nÉs possible conèixer totes les patents registrades en la classe F (MECÀNICA; IL·LUMINACIÓ; CALEFACCIÓ; ARMAMENT; VOLADURA) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe F41 (ARMES) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe F41H (BLINDATGE; TORRETES CUIRASSADES; VEHICLES BLINDATS O ARMATS; MITJANS D'ATAC O DE DEFENSA, p. ex. EMM) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe A (NECESSITATS CORRENTS DE LA VIDA) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe A42 (BARRETS) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nÉs possible conèixer totes les patents registrades en la classe A42B (BARRETS; COBREIX CABEZAS ) entre les quals es troba la patent Soporte porta-accesorios para cascos de protección amb el número U201931093. Conèixer les patents registrades en una classe és important per a saber les possibilitats de registrar una patent en aquesta mateixa classe.\nData de sol·licitud 28/06/2019\nDISPOSITIVO PARA IMPEDIR EL MANEJO DE UN TERMINAL PORTÁTIL DURANTE LA...\nDispositivo de tratamiento de un carburante de alimentación de una cám...


ÚLTIMA HORA: L'enquesta del CEO dibuixa un panorama complicat per al sobiranisme - Per Catalunya\nCristina Cifuentes fa un “Espanya ens roba”\nLa majoria social a favor de la independència no sembla tan clara com ens volen fer creure. Si bé l’estudi del Centre d’Estudis d’Opinió (CEO) del 2016, del juliol, que explicava un escenari en què els favorables a l’estat independent eren majoria amb un 47,7% de “sí” i un 42,4% de “no”, un nou estudi, pronostica un resultat més ajustat.\nAixí, segons el darrer sondeig, un 44,9% vol que Catalunya sigui un estat independent, mentre que un 45,1% no, dades que evidencien un empat tècnic, mentre que el 7% no ho sap i el 2,9% no contesta. Els votants de Junts pel Sí i la CUP estan clarament decantats cap a l’independentisme, mentre que els de C’s, el PSC i el PP el rebutgen. Per la seva banda, un 59,8% de l’electorat de Catalunya Sí que es Pot diu “no” a la independència i un 27,9% “sí”.\nMalgrat tot, en una resposta amb més opcions, la prioritat per l’estat independent és abraçada pel 38,9% dels enquestats (41,6% el juliol), mentre que la forma de comunitat autònoma és la preferia pel 24,1%, la d’un estat dins una Espanya federal ho és pel 23,2% i una mera regió d’Espanya és l’opció triada pel 5,7%.


CRÒNIQUES 26 A 28 D’OCTUBRE – Club Bàsquet Consell\nCRÒNIQUES 26 A 28 D’OCTUBRE\nCalvià – CB Consell-Bionorica (amistós)\nSegon partit amistós, aquesta vegada dins la pista de Calvià. Els preminis, en el que duim de temporada, han après a jugar en equip, a córrer els contraatacs, a defensar cada un al seu i, sobretot, en situacions de desavantatge, i a no aturar de lluitar fins el darrer segon del partit. Destacar també l’actitud de tots es jugadors defora i dins la pista, animant els companys en tot moment. Rés dolent a dir, tot i que encara hi ha coses a millorar. Enhorabona a tots i totes, a seguir així.\nPrimer partit de lliga pel mini preferent. Un partit molt igualat excepte al tercer període, on l’equip local va ser més efectiu de cara a cistella, i ja no varem poder recuper el desavantatge. Va faltar una mica d’intensitat defensiva, però en general va ser un bon partit.\nSant Josep 87 – CB Consell-Aquadim 37\nTeníem un partit molt complicat a la pista d’un dels equips favorits del nostre grup. I així ho varen demostrar des del principi del partit. Molt bon joc col·lectiu i una gran defensa mostrava tots els aspectes que tenim a millorar. Els tres primers quarts varen ser molt parescuts, al principi no estàvem col·locats, errades continues i a partir de la meitat del quart ja començàvem a jugar i apretar un poc més en defensa. Al descans ja perdíem de 25 punts. La segona part l’equip local va apretar un poc més i ja en el cinquè quart ens va tancar el marcador. El darrer quart vàrem treure un poc de caràcter que tant ens fa falta i aconseguirem bones accions ofensives que demostren que podem jugar molt millor. Hem de continuar fent feina i aplicar en els partits el mateix que feim als entrenaments. Ànims a tots!!\nCB Consell-Colonya Caixa Pollença 35 – Bàsquet Pla 4\nUn molt bon partit de les minis de Consell, que han començat des del principi defensant molt bé i aprofitant els contraatacs. Les nines del Bàsquet Pla han lluitat tot el que han pogut, sense baixar els braços en cap moment, ànims que la pròxima segur que anirà millor!\nFelicitar a les noves incorporacions de l’equip, tant les convocades com les no convocades! Ens ajuden a entrenar cada dia i col·laboren de forma molt activa a que l’equip treballi amb il·lusió.\nCB Consell-Elis 46 – Molinar 48\nEl partit del passat dissabte contra l’equip del Molinar, va ser igualat durant tot el temps. Nosaltres vàrem estar per davant del marcador durant quasi tot el temps, però de molts pocs punts. El que va passar és què males decisions i nirvis ens varen passar factura. Això va decidir que guanyés l’equip visitant.\nTot hi haver perdut de molt poca diferència, estic molt content de l’equip, perquè totes les badades i els errors de principiants que vàrem fer la setmana passada, aquesta setmana ho hem millorat molt. Gràcies a això, el partit ha estat emocionant durant tot el temps i hem fet disfrutar als espectadors i jugadors. Ara seguirem treballant perquè al pròxim partit la victòria vengui amb nosaltres. 1, 2, 3 Consell!!!!\nSa Cabaneta 28 – CB Consell-Bip Bip Consell 97\nParcials 4-27 4-33 10-25 10-12.\nTercer partit i tercera victòria. Seguim una dinàmica positiva, sortim els dos primers quarts molt intensos en defensa i poques errades i acabam la primera part amb un marcador molt favorable. A la segona part seguim donant minuts a tots els jugadors perquè totes les noves incorporacions d’enguany agafin la dinàmica de l’equip.\nMolt content amb l’actitud durant tot el partit, contra un equip que a pesar del resultat va lluitar fins el final.\nA seguir fent feina pels partits més forts que vendran mes endavant, a millorar dia a dia.\nCB Consell-MAB Obras Públicas 89 – Santa Maria 33\nPartit molt seriós de les nostres Sèniors. Des del començament vàrem fer el nostre joc i encara que de vegades no hem estat encertades de cara a cistella hem continuat fent-ho el millor possible. Davant un equip nou a la categoria i encara està en formació que ben segur cada dia anirà a més. Enhorabona a totes i a continuar fent feina!\nCB Consell-Labolife 70 – Sant Josep 76\nPartit contra un equip molt parescut física i tècnicament al nostre però que arrancaren el partit amb més ganes i ambició. La seva duresa defensiva i la facilitat per rompre l’1 contra 1 va fer que es distanciessin al marcador amb més de 15 punts d’avantatge. Al descans les coses canviaren i entrarem al partit més enxufats i disposats a remuntar. Així va ser, a falta de 3 minuts estàvem 1 punt abaix. Un parell d’errades que ens costaren 2 faltes en atac i 1 mala defensa va fer que es tornés a posar una diferència de 4 punts en contra. El partit acabar amb un antiesportiva en contra i l’equip rival anotant els 2 tirs lliures. Al final la conclusió és que hem de sortir més concentrats als partits i lluitar des de l’inici. A seguir fent feina.\nCRÒNIQUES 26 A 28 D’OCTUBRE2018-10-302018-10-30http://www.cbconsell.com/wp-content/uploads/2018/07/logo.pngClub Bàsquet Consellhttp://www.cbconsell.com/wp-content/uploads/2018/10/mini-fem-pla.jpg200px200px\nHORARIS, 02 A 04 DE NOVEMBREActualitat, entrades 2018/2019


Prova i error: Temps de documentals musicals\nTemps de documentals musicals\nUn any més arriba a Barcelona el Festival Internacional de Cinema Documental Musical, altrament conegut com In-Edit. Entre el 24 d’octubre i el 4 de novembre s’hi projecten 62 pel·lícules (més que en cap altra edició), principalment al cinema Aribau i també a la Filmoteca de Catalunya i l’Auditori Blanquerna.\nL’any passat en vaig parlar tangencialment quan us recomanava el documental sobre Queen ‘Days of our lives’, que tan ens va emocionar a alguns. Enguany el pretext per fer-ho és que el festival arriba a la desena edició, com sempre, carregat de propostes interessants.\nPel·lícules amb segell català o espanyol i cintes estrangeres, l’oferta és bastant equilibrada. Els films dedicats a alguns noms propis de la música (Rolling Stones, Gainsbourg, Lang Lang, Paul Weller, Joy Division, Adrià Puntí, Standstill...) es combinen amb documentals de mirada més àmplia sobre un gènere musical o més centrats en aspectes socials o polítics, per exemple, d’un estil musical com el hip-hop.\nA més, aquest any també es projecten deu pel·lícules que ja han passat pel festival i que són una selecció dels 100 títols que els espectadors del certamen han considerat les millors de totes les edicions. És el cas del cèlebre ‘Don’t look Back’, dedicat a Bob Dylan, de ‘Let’s get lost’, sobre el trompetista Chet Baker, o de ‘1,2,3...Standstill’, sobre el grup català.\nEn fi, molt per triar i remenar... Llàstima que no reposin el documental de Queen!\nPublicat per Pau a 10/26/2012\nGràcies per la informació Anirem a alguna sessió.\n26 d’octubre de 2012 a les 12:28


Acte de reconeixement a “Pitu” Puig – Atelier\nActe de reconeixement a “Pitu” Puig\nDisseny i organització de l’acte d’ homenatge a “Pitu” Puig. Un esdeveniment realitzat pel Consorci Salines Bassegoda en el marc de les accions de la Setmana de la Pedra Seca.\nVàrem assistir representant al Consorci Salines Bassegoda. L’acte es va organitzar juntament amb l’ Ajuntament d’Avinyonet de Puigventós i en el marc de la Setmana de la Pedra Seca en reconeixement a en “Pitu” Puig, picapedrer i aficionat a la pedra seca. Un acte molt emotiu que aplegar a persones que estimen el paisatge de La Garriga i la Pedra Seca i en el que es va visionar el video de l’entrevista a Pitu Puig, realitzat per The Jump Productions . Tot seguit es va fer entrega d’una figura de cartró pedra creació del també artesà Felip de cartro.net de Navata.\nEl que es volia transmetre eren les motivacions del Consorci a participar des del 1er any en aquestes accions. Aquestes motivacions són:\nla voluntat de visibilitzar iniciatives que contribueixin a posar en valor la riquesa de la nostra terra, com és la Pedra Seca, una tècnica que ja és Patrimoni de la Humanitat i que cal preservar i difondre\nla voluntat de reconèixer la tasca de les persones que ho preserven que sabem que son moltes i que cal visibilitzar-les. Si volem que continuï ens calen referents, exemples a seguir i més ara que ja no és una “necessitat” sinó un “passatemps” una afició\ni per últim, la voluntat de seguir celebrant actes com aquest cada edició lligant “artistes” de la pedra seca amb artistes en altres disciplines que també siguin del territori.\nImatges de Josep Maria Dacosta “Daco”\nNotícia al Diari Hora Nova\nFes clic per llegir la Notícia al Setmanari Empordà\nVols deixar el teu comentari? Cancelar la respuesta


Laboratori Antiracista: jueves 2 de agosto de 2012\nLa graella d'activitats del Laboratori comença a bullir!\nLes jornades per a joves Laboratori Antiracista 2012 comencen a tenir ja una graella amb cara i ulls, que es presentarà la primera setmana de setembre. Com sabeu, les dates ja són oficials, el divendres 16 i el dissabte 17 de novembre, a l'Espai Jove Boca Nord de Barcelona, equipament que col·labora amb l'acte. La darrera reunió del grup promotor del Laboratori, celebrada el dia 30 de juliol, va donar els seus fruits: una graella d'activitats que comença a bullir! Teatre social, rap, ràdio, debat i un concert antiracista ja són al programa consensuat entre les entitats co-organitzadores, SOS Racisme Catalunya, El Consell de la Joventut d'Horta Guinardó, Boca Ràdio (una de les membres del consell), així com el Punt d'Informació Juvenil d'Horta-Guinardó Punt7, i d'altres entitats de lleure.\nUs convidem a sumar-vos a aquestes reunions a partir del setembre: estem buscant activistes que tinguin ganes de treballar els tres eixos del Laboratori: joves, cultura i antiracisme. No dubteu més i escriviu a sensibilitzacio@sosracisme.org\nA més, l'edició 2012 és especial perquè comptarà amb la participació de joves d'uns quants instituts de secundària d'Horta-Guinardó, els quals tindran un paper molt actiu el divendres dia 16 de novembre. Ja us explicarem la dinàmica que els hi estem preparant.\nUn concurs de cartells\nAquesta edició, a més, comptarà amb un Concurs de Cartells del Laboratori Antiracista 2012. En col·laboració amb l'Escola d'Art i Superior de Disseny Pau Gargallo de Badalona, diversos grups d'alumnat dissenyaran la imatge del cartell de l'edició present. El o la guanyadora aconseguirà un val d'obsequi gentilesa d'Abacus Cooperativa. Una notícia que us anirem desplegant en els pròxims posts. Salut i si marxeu a l'agost, a descansar i gaudir, que ja toca!\nPublicado por laboratori en 19:44 Enlaces a esta entrada 0 comentarios\nLa graella d'activitats del Laboratori comença a b...


«Hi ha gent que porta tot el dia la piruleta, viu al món de Disney» - Diari de Girona\nNúria Pradas. Escriptora\n«Hi ha gent que porta tot el dia la piruleta, viu al món de Disney»\nNúria Pradas ha guanyat el Premi Ramon Llul d'aquest any amb «Tota una vida per recordar», una novel·la sobre una dona animadora, en els inicis de la factoria Disney\nalbert soler girona 03.07.2020 | 00:18\n«Una hora per gaudir-ne i tota una vida per recordar-la». Estem parlant d'una relació sexual molt plaent?\n(Riallada) Crec que sí, eh? Això ho deia el fulletó que donaven a l'entrada del cinema el dia de l'estrena de Blancaneu, el 23 de desembre de 1937. Vaig pensar que era un bon títol, perquè realment aquestes pel·lícules les recordem tota la vida.\nQuin personatge de Disney és el seu favorit?\nLa que no puc veure és Pinotxo, la trobo tristíssima, em fa plorar. En canvi, Dumbo m'encanta.\nDoncs Déu-n'hi-do, de tristor.\nÉs trista, però m'agrada el seu missatge moral: d'un defecte en fa virtut. Les orelles grans li serveixen per volar. Em sembla magnífic.\nHo confesso: soc més de Hanna & Barbera que de Disney.\nHe, he, de fet la novel·la sorgeix de converses amb la meva filla, que és animadora. Ella em va ficar al cap que les dones havien trigat molt a arribar a aquest món, i que hi havia una història. I és clar, amb ella he vist molta animació. Jo potser soc de les de Pixar dels darrers anys, tipus Brave, de princeses rebels.\nLa moda de tractar els animals com a persones és culpa de Disney?\nPot ser, de fet va començar a ser reconegut gràcies a un ratolí, en Mickey, que li va donar ales per enfrontar-se al gran projecte de Blancaneu. Però abans de Disney ja hi havia les faules clàssiques.\nMolta gent viu avui en un món de Disney?\nSí, hi ha gent que porta tot el dia la piruleta (riu). I més en les circumstàncies que hem viscut. Sempre hi havia algú amb «ens en sortirem» o «no passa res». Au vinga, home! No m'agrada la gent pessimista, però hi ha alguns optimistes una mica gratuïts, que dius: aix.\nEls set nans són tots discapacitats. Aviat ens tiraran Blancaneu a la foguera del políticament correcte?\nI un mut, i un tímid malaltís, i un sempre enfadat... Després d'enderrocar l'estàtua de Colom, tocarà Blancaneu.\nI cap dels nans, ni cap altre personatge, és negre, això és intolerable.\nAvui estem demanant explicacions de coses que s'han fet en èpoques històriques molt diferents. El racisme no es justifica ni ara ni fa cent anys, però discutir de coses que ja no tenen remei... penses: pa qué?\nQuantes dones esperen el príncep per culpa de les pel·lícules de Disney?\nAix, no ho sé. Vol dir que no totes (riu)? Estem totes pensant: potser si m'espero una mica més, encara vindrà. Disney té aquest esperit romàntic que fa que et caigui la baveta. Mentre dura la història, et sents en un món, sí, ensucrat... però feliç.\nMés crítiques, ara feministes: dibuixa dones molt submises\nLa Blancaneu està esperant el príncep, però fuig de l'odi que rep, busca refugi...\nL'auge de Disney va ser durant la Gran Depressió. En èpoques dures com ara, és necessari l'entreteniment?\nCrec que sí. A més, a Disney la depressió li va bé -entre cometes- perquè troba molta gent desocupada per treballar amb ell. Els fanals de Los Angeles estaven plens de rètols que deien «Vols dibuixar? Vine a Disney Studios». Disney va saber treure el millor de la depressió. I ho va tornar a la gent, perquè en depressió i tot es feien cues per veure els seus films.\nLes altres estrenes.\nHBO retira «Allò que el vent s'endugué» del seu catàleg per racista.


Pepet | PilotaValenciana.com\nInicio / Temas Publicaciones: Pepet\nTemas Publicaciones: Pepet\nVesprada redona de Boni i Víctor II a Borriana\n02/12/2014\tDeja un comentario\nEl cartell preparat per a la partida d’este dilluns a Borriana prometia més del que, malauradament, van poder veure els aficionats a la vaqueta que s’acostaren fins al Batiste Viñes de la localitat castellonenca. La segona partida, que disputen pilotaris professionals i aquells que estan a punt de fer el bot, va a saber a poc en acabar amb victòria ...\tLeer Más »\nInteressant duel de parelles al Batiste Viñes de Borriana\n01/12/2014\tDeja un comentario\nEl trinquet Batiste Viñes de Borriana obri este dilluns de nou les seues portes amb la seua habitual programació doble. A partir de les 16.45 hores hi haurà duel de juvenils amb Kevin i Néstor davant Martí II i Martín, i a continuació s’enfrontaran Santi II i Pepet davant Boni i Víctor II. Tots quatre jugadors es troben en un ...\tLeer Más »\nPablo II i Pepet es fan amb la victòria a Vila-real\nLa partida del divendres al Salvador Sagols es presentava molt interessant amb dues formacions molt joves i amb molta força. Van ser els habituals a eixe recinte, Pablo II i Pepet, els que aconseguiren la victòria davant Pablo i Víctor II per 60 a 50. Començà l’encontre molt igualat. Els quatre van jugar moltíssim i així ho reflectia el marcador. ...\tLeer Más »\nEnfrontament de joventut al trinquet de Vila-real\n21/11/2014\tDeja un comentario\nEl cartell de la partida d’esta vesprada a Vila-real el protagonitzen quatre joves que no passen dels vint-i-quatre anys. Pablo i Víctor II s’enfrontaran a Pablo II i Pepet en un duel que començarà al voltant de les 18:45 hores, després de la tradicional partida d’aficionats dels divendres al Salvador Sagols. Els dos equips tenen la garra i les ganes ...\tLeer Más »


col·lectiu entretes: Vet aquí una vegada... Els contes de les Entretes omplen el Parquinta de contes!\nVet aquí una vegada... Els contes de les Entretes omplen el Parquinta de contes!\nEl divendres 4 de juny, la Karme, la Rat, l'Imma i el follet Pocason vam contar contes en un entorn mooolt especial i màgic, en un dels pulmons verds que tenim a la ciutat de Tarragona, envoltades d'arbres, de natura, d'animalons...\nEns ha encantat de poder col·laborar amb un dels darrers projectes que s'han empescat les Tecletes, l'Associació de Mares de Tarragona, per les tardes de maig i juny.\nI és que les Tecletes no en tenen prou amb el Tastet de Sant Jordi que tot just fa quatre dies, el mes d'abril, va envair de contes i famílies la plaça dels Carros... ara s'han tret del magí, i amb molt d'encert, el projecte Parquinta, al parc de la Quinta de Sant Rafael i així guanyar un nou espai per a les famílies amb un munt de propostes i activitats per als més patufets de casa.\nLes Entretes vam aprofitar per a explicar el nostre projecte i passar una estona, a l'ombra, la mar de divertida i fresqueta envoltades de nens i nenes delerosos d'escoltar històries i de retruc conèixer el nostre follet que ens acompanya sempre allà on anem.\nEnhorabona Tecletes per aquesta inicitiva tan rexula!😍\nPublicat per Col·lectiu Entretes a 2:47


CEVILASSAR 7 - 3 UE Vilassar de Mar :: CEVILASSAR.CAT\nCevilassardedalt > CEVILASSAR 7 - 3 UE Vilassar de Mar\nCEVILASSAR 7 - 3 UE Vilassar de Mar\nVictòria clara en un derbi totalment verd i blanc\nEstem en moment molt dolç de la temporada, on els nostres nens es senten a gust jugant, sense cap tipus de pressió, sabent en tot moment com han de treballar i aplicant amb eficàcia sobre el terreny de joc.\nEl partit començava molt dinàmic en els primers dos quarts per als dos equips, on els nostres han estat molt seriosos defensivament i molt efectius a nivell ofensiu. Remarquem aquest aspecte perquè som també l'equip més golejador del campionat amb 133 gols a favor en 24 partits. En acabar els dos primers quarts el marcador reflectia un 4-1. L'equip contrari desaparegut, no trobava la solució al nostre plantejament ofensiu.\nDels dos següents quarts, hauríem de destacar als centrecampistes del nostre equip, Kevin, Roger i Adrià, que han donat molta tranquil·litat al joc quan era necessari i molta velocitat i dinamisme quan l'equip contrari deixava buits en la seva defensa.\nResultat final 7-3 (Hat trick de Ros) - (Doblet de Roger). El Vilassar de Mar no ha existit en gran part del partit i s'ha aprofitat de 3 errors defensius per maquillar el resultat.\nEstem molt contents amb el nostre equip, tots creiem en tots, s'arribarà molt alt amb aquesta mentalitat. Només falta que el Premià de Dalt punxi un partit i nosaltres continuar amb aquesta gran ratxa competitiva i d'aprenentatge. Aquest equip mereix molt més reconeixement a nivell competitiu, ja que portem una ratxa de 17 partits invictes, amb 14 victòries i només 3 empats.


Per a alcaldables i futurs polítics La República\nPer a alcaldables i futurs polítics\nUn nou alcalde comporta un nou cartipàs. Més aviat o més tard. Així com el president de la Generalitat distribueix les carteres als seus consellers, els alcaldes nomenen els seus […]\nEstanis Alcover i Martí 08/05/2015\nUn nou alcalde comporta un nou cartipàs. Més aviat o més tard. Així com el president de la Generalitat distribueix les carteres als seus consellers, els alcaldes nomenen els seus homes de confiança en els llocs clau i reparteixen funcions, segons el seu criteri. Com a totes les poblacions catalanes, a BDN hi ha més d’una persona que es veu alcalde i juga al solitari amb les cartes d’un hipotètic cartipàs posterior a les eleccions del 24 de maig.\nAquest fet habitual i coherent amb les atribucions de les màximes autoritats, democràtiques o no, em dóna peu a explicar una idea personal que relato sense ànim de rebre drets d’autor. El copyright el cedeixo al futur nou alcalde –o alcaldessa– badaloní gentilment i humil.\nBadalona s’ha obert, afortunadament, als estudis d’alta volada, amb la qual cosa aferma el seu pes com a ciutat importantíssima. Can Ruti acull estudiants de Medicina, el Centre del Carme amb estudis de Filosofia i Idiomes de la UB –i cuina, em diuen, tot i que em sembla que no s’acaben de decidir–, l’Institut Universitari Guttman i un dia o altre, també la UB diuen que impartirà postgraus i màsters i formació de docents també a l’edifici de Francesc Layret. Són passes endavant positives, però curtes, encara. N’hem de fer moltes més. En aquest extrem es basa la meva proposta.\nQuina formació tenen els regidors dels ajuntaments catalans? Tenen una base política, curs elemental per als que pensen dedicar-se a aquesta professió? Quina formació acadèmica aporten al cartipàs municipal, és equivalent a l’àrea de gestió que l’alcalde o alcaldessa els assigna? Naturalment, per fer política calen uns mèrits personals, unes aptituds, una filosofia, una manera de tractar i d’acceptar tractes, etcètera.\nPer responsabilitzar-se d’un departament calen coneixements, com a mínim bàsics, d’allò que es tindrà entre mans… Sí, ja sé que hi ha assessors, però hom ha de tenir el seu criteri i saber-ho discutir; la seva personalitat de polític ha d’estar reforçada pels seus coneixements… Sí, d’acord que poden ser elementals, però seran coneixements sobre la matèria, com a mínim.\nPer tant, per oferir als partits i als mateixos polítics totes les facilitats del món perquè puguin governar els municipis com cal, és a dir, amb els mínims que ens exigiria qualsevol empresa, Badalona pot obrir la seva primera escola catalana de formació de regidors municipals que, en el seu curs més elemental, pot admetre fins i tot membres dels aparells locals dels partits, que potenciaran així les seves iniciatives i es podran discutir amb elements de judici amb els companys que han assolit una regidoria.\nL’escola haurà d’oferir cursos de més grans de 25 anys, però amb l’especialització política. Després, formació professional, branca política també i, finalment, cursos de postgrau i màsters per als pocs però molt vàlids regidors que ostentin títol universitari en qualsevol matèria.\nSóc conscient que la meva proposta pot semblar una ironia, una broma. No, no és pas això. Els recomano que intentin arribar al fons de la qüestió i veuran que no tan sols convé tirar-la endavant, l’escola, sinó que és necessària. Súper, com es diu ara.- ESTANIS ALCOVER i MARTÍ


You can enjoy the works on the itinerant exposition,what can you do visitar en diversos pobles i ciutats a partir del 9 d'octubre de 2019\nItinerant exhibition of the works\nEl passat 19 de juny de 2018 es presentà Art per la República a la Sala de Repòs del Teatre Municipal de Girona, acompanyats dels artistes, l’alcaldessa de Girona, la Sra. Marta Madrenas i d’altres personalitats que es solidaritzarem amb la causa catalana.\nAquesta exposició viatjà arreu del territori i ho continuarà fent a fi que es pugui gaudir de totes les obres de pintura, escultura i fotografia a varis indrets de Catalunya.\nLa pròxima exposició tindrà lloc al col·legi d’arquitectes de Vic. S’inaugurarà el dimecres 9 d’octubre de 2019 a les 19h de la tarda i es podrà visitar fins el dimarts 22 d’octubre. La següent parada serà al Centre Artístic Sant Lluc de Barcelona.\nAixí que es vagin confirmant les dates i localitzacions de l’itinerant es publicarà en aquesta web. El projecte Art per la República acabarà amb el sorteig davant de notari, en compliment de tots els requisits legals i jurídics que requereix aquest esdeveniment.


Camprodon Medieval - TRESC\nEstació Autobusos Camprodon - Camprodon\n10h00 Trobada a l'estació d'autobusos de Camprodon\n10h30 Arribada a Rocabruna\n11h00 Inici de la visita al Castell de Rocabruna (durada: 1 hora)\nCastell d'origen medieval situat dalt d'un turó sobre la Vall de Beget. Conserva diferents elements estructurals com ara la muralla perifèrica, algunes de les torres i el cos central de la fortificació. La seva història està vinculada a les guerres remences.\n12h20 Sortida de Rocabruna cap a Molló\n13h00 Visita a Santa Cecília i nucli de Molló\nPoble de muntanya d'orígens molt antics, cèltics. Té elements estructurals propis de l'arquitectura rural. Dins del seu casc urbà trobem l'església romànica del s. XII, Santa Cecília, amb interessants elements estructurals com el seu campanar Llombart.\n14h30 Dinar medieval a Can Jordi\nEl descobriment de la cuina medieval resulta sempre molt interessant. Viu l'experiència i redescobreix els sabors les tradicions. El menú que proposem per aquesta ocasió inclou:\nCoca de pinyons i llardons de la matança\nAlbergínies amb formatge de cabra\nCuixa de xai farcida / Cuixa d'ànec confitada amb amanida a l'almadroc\nAmanida de pomes i taronges\nSe servirà vi dolç i vi negre adients al menú, pa i cafè.\n17h00 Camprodon, visita guiada a les 18h00 (Final de la Jornada)\nRecorregut per la vila de Camprodon tot descobrint la història de les viles que la formaven originàriament, les quals estaven enfrontades a l'Edat Mitjana.\nEl preu inclou tots els guiatges fixats al programa i l'àpat al restaurant Can Jordi.\nNo inclou el viatge fins a Camprodon ni el retorn al lloc d'origen (els desplaçaments en el marc de l'activitat es faran en els vehicles de les persones inscrites)


Justicia Global | El prestigiós director d’orquestra cubà, Enrique Pérez Mesa, i el músic palestí, Iyad Staiti, faran una masterclass al Conservatori de Música de Manresa\nPosted at 10:08h in actualitat\tby\tadmin-istrador 0 Comments\nLa classe magistral de Pérez Mesà es farà dimarts, 16 de novembre, de 18 a 20 h. L’endemà, 17 de novembre, serà el torn del músic palestí, Iyad Staiti, qui farà una masterclass de música àrab, una actuació impulsada per l’Associació Catalana per la Pau i la Casa Flors Sirera a través del projecte “Músics per la Pau”.\nManresa rebrà els dies 16 i 17 de novembre dos importants músics de prestigi internacional, que faran dues classes magistrals al Conservatori Municipal de Música de Manresa. Es tracta d’Enrique Pérez Mesa, un dels directors d’orquestra cubans més reconeguts; i Iyad Staiti, músic palestí convidat per l’Associació Catalana per la Pau i la Casa Flors Sirera dins el projecte “Músics per la Pau”.\nEnrique Pérez Mesa, que està una gira per Europa, serà a Manresa el 16 de novembre, convidat pel Conservatori de Música de Manresa. L’actual director titular de l’Orquestra Simfònica Nacional de Cuba farà una masterclass al centre manresà de 18 a 20 h. L’endemà serà el torn d’Iyad Staiti qui farà una masterclass de música àrab.\nEnrique Pérez Mesa es va graduar en l’especialitat de violí a l’Escola Nacional d’Arts amb els professors Inna Kuztnezova i Billy Mokatzian i de Direcció Orquestral en 1993 en l’Institut Superior d’Art, sota la guia del mestre Guido López-Gavilán. La seva carrera com a director comença en 1991 amb l’Orquestra Simfònica de Matances. El desembre del 2002 és nomenat pel mestre Leo Brouwer Director Adjunt de l’Orquestra Simfònica Nacional de Cuba, durant aquesta etapa treballa com a director d’orquestra del Ballet Nacional de Cuba. Ha col·laborat amb prestigiosos solistes, a més de presentar-se en importants sales de concerts, ha gravat música per a films cubans i espanyols, a més de col·laborar amb importants artistes de la música popular cubana. Actualment és Director Titular de l’Orquestra Simfònica Nacional de Cuba i Cap del Departament de Direcció Orquestral en l’Institut Superior d’Art. Ha desenvolupat en els últims anys un intens treball com a director, col·laborant en la consolidació del moviment simfònic a Cuba. Ha ofert classes magistrals de Direcció Orquestral a Colòmbia, Mèxic i a València-Espanya; i participat com a jurat en importants concursos internacionals.\nIyad Staiti és el director general de l’escola de música Al Kamandjati que treballa a Palestina i al Líban, per tal d’acostar aquesta disciplina als nens i nenes, especialment als llocs més desfavorits. Toca el llaüt, un instrument de corda pinçada amb forma de mitja pera. El músic palestí forma part del grup de músics palestins creat per l’associació Al Kamandjati, fundada l’any 2002 pel reconegut compositor i instrumentista Ramzi Aburedwan, amb l’objectiu de proporcionar educació musical als palestins i palestines sense recursos.\nAquesta associació disposa d’escoles a sis localitats de Palestina i a dues del Líban. Els centres incorporen l’ensenyament tant de la música clàssica occidental com de la música tradicional palestina, àrab i oriental. Compten amb estudiants i programes d’orquestra clàssica per a adults, així com programes d’ensenyament oriental que difonen en l’àmbit internacional.\nLa col·laboració amb l’Iyad arriba de la mà de l’Associació Catalana per la Pau (ACP), entitat que forma part del Consell Municipal de Solidaritat de Manresa i que té com a contrapart palestina, entre altres, l’escola de música Al Kamandjati. Des de fa anys, l’ACP impulsa Palestina Batega, una campanya que recull un seguit de representacions artístiques les quals permeten apropar la realitat cultural palestina a casa nostra.\nA través de la música, el cinema, el circ o el teatre, aquesta iniciativa cultural aposta per obrir espais de diàleg i aprenentatge entre les dues realitats i, alhora, també vol actuar com a altaveu de les violacions dels drets humans que pateix el poble palestí.\nNo és la primera vegada que Iyad Staiti visita Catalunya. També a través de l’ACP, el director palestí ha realitzat concerts a Barcelona, Sabadell i Reus, juntament amb l’entitat catalana Cordes del Món, a més de diversos tallers amb ESMUC i Taller de Músics. Ara, Staiti torna a Catalunya per seguir treballant en la sensibilització sobre la causa palestina i ho farà amb diversos tallers amb escoles de música i Conservatoris arreu de Catalunya.\nNotícia original: https://www.manresa.cat/web/noticies/9662-el-prestigios-director-d’orquestra-cuba-enrique-perez-mesa-i-el-music-palesti-iyad-staiti-faran-una-masterclass-al-conservatori-de-musica-de-manresa


Roger Mas i la Cobla Sant Jordi, grans triomfadors dels premis Enderrock\nTant la crítica com el públic coincideixen. Roger Mas i la Cobla Sant Jordi han monopolitzat el premis de la categoria folk i noves músiques dels Premis Enderrock 2013 de votació popular i de la crítica.\nEl públic ha reconegut al conjunt de cobla barceloní com a millor artista, millor directe i millor cançó per El dolor de la bellesa.\nDins de la categoria folk, només se li ha escapat el premi al millor disc, que ha recaigut en el grup de rumba catalana Terratombats per Aires de primavera. Per la seva banda, la crítica també ha premiat a Roger Mas i la Cobla Sant Jordi amb el millor disc del 2012 i millor disc de folk.\nA banda de la categoria folk, els Amics de les Arts han estat els principals guanyadors dels Premis Enderrock per votació popular, aconseguint-ne quatre, els de millor artista, lletra de cançó, videoclip (Monsieur Cousteau) i pàgina web, mentre que Txarango, Cesk Freixas i Roger Mas i la Cobla Sant Jordi n'han aconseguit tres cadascun.\nCobla Sant Jordi, premis enderrock, música folk, cobla, cultura popular i tradicional


Tota la secundària tindrà ordinadors a les aules en 4 anys\nTota la secundària tindrà ordinadors a les aules en 4 anys 0\n525 03/05/2010, 08:31 | Regió7.cat. DAVID BRICOLLÉ/MANRESA\nUn total de 48 instituts de la Catalunya central (entre públics i concertats) ja s'han incorporat aquest curs al projecte per dotar cada alumne d'un ordinador per seguir les assignatures a les aules.\nDe moment, l'anomenat projecte 1x1 (un alumne, un ordinador) s'està fent efectiu en els cursos de primer i segon de secundària, i la previsió dels Serveis Territorials d'Educació de la Catalunya Central és que pràcticament tots els estudiants d'aquests dos nivells estiguin digitalitzats a les aules a final del curs vinent (2010-2011).\nAmb aquesta progressió, segons el departament, el 100% de les aules de secundària del Bages, Berguedà, Solsonès, Anoia i Osona haurien de disposar d'ordinador en el termini de 4 anys. És a dir, durant el curs 2013-2014 s'haurien d'incorporar a la digitalització els darrers alumnes d'aquesta demarcació.\nAquesta és la projecció que ahir va concretar Dolors Collell, directora dels serveis territorials d'Educació de la Catalunya Central, en un acte en què es va passar balanç del primer any de funcionament d'aquest ens descentra- litzat. El programa per dotar cada alumne d'un ordinador portàtil per seguir les matèries que s'imparteixen a les aules és la novetat més destacada del curs vigent. A la Catalunya central va començar el setembre de manera incipient amb només 3 dels 84 centres de secundària -el Lluís de Peguera de Manresa, el SES Bages Sud de Castellbell i l'institut de Prats de Lluçanès-, i en aquests moments ja són 48, segons va concretar Collell, fet que suposa que s'hagi passat en aquests vuit mesos de 557 alumnes digitalitzats a un total de 4.108 -3.603 de centres públics i 505 de concertats.\nLa directora dels Serveis Territorials d'Educació de la Catalunya Central va manifestar que l'estimació i la voluntat del departament és que la implantació del programa 1x1 a les aules segueixi aquests terminis, "i en això està implicada tota la comunitat educativa", però va recordar que "són els centres els que decideixen quan ho apliquen". Dolors Collell va afegir que "confiem que al final del curs vinent gairebé el 100% d'alumnes de primer i segon tinguin ordinador a l'aula, però no ho forçarem".\nCollell va valorar que la digitalització de les aules "és una eina pedagògica i metodològica que obliga els centres a una total renovació", però va assegurar que "és un programa que des del punt de vista estrictament educatiu està tenint una molt bona acollida tant per part dels centres com per part dels alumnes".


Diferència entre revisions de la pàgina «Ariane 4» - Viquipèdia, l'enciclopèdia lliure\nDiferència entre revisions de la pàgina «Ariane 4»\nAriane 4 (modifica)\nRevisió del 14:53, 22 juny 2014\nCorregit: 8 m . La > 8 m. La\nRevisió del 11:20, 10 abr 2014 (modifica)\nRevisió del 14:53, 22 juny 2014 (modifica) (desfés)\nm (Corregit: 8 m . La > 8 m. La)\nEl seu desenvolupament es va iniciar l'any 1983, i el primer llançament amb èxit fou el 15 de juny del []. El sistema es va convertir en la pedra angular del llançament de satèl·lits europeus, amb un record estel·lar de 104 llançaments exitosos i només 3 fracassos. El [[coet]] tenia capacitat de col·locar fins a un màxim de 4800 kg en [[òrbita de transferència geostacionària]], superant els 1700 kg de la seva versió anterior, l'Ariane 3. El seu récord està en 4946 kg.\nLes mides de la seva versió bàsica eren 58.4 m d'alçada, i un diàmetre de 3.8 m . La potència principal de propulsió provenia de 4 propulsors Viking 5, produint una força de 667 kN. En la segona fase el coet tenia un sol propulsor Viking, i en la darrera fase, tenia un HM7 amb [[oxigen]] i [[hidrogen]] líquid.\nL'Ariane 4 fou retirat en favor de l'[[Ariane 5]], que pot transportar càrregues més pesades. El seu darrer llançament fou el 15 de febrer del [], col·locant l'Intelsat 907 en [[òrbita geosíncrona]].\nObtingut de «https://ca.wikipedia.org/wiki/Especial:MobileDiff/13627492»


Zonavideo UPC - Mesura de cabal amb instruments de tipus tèrmic\nAnàlisi de processos de negoci i de fabricació Direcció d’operacions Economia i organització d'empreses Actes, jornades i conferències Actes oficials i institucionals\nSèrie: Societat Catalana de Tecnologia. Curs 2008-2009\nBioimpedància: una eina per a l'estudi dels teixits biològics i la diagnosi mèdica\nLa impedància elèctrica és la oposició que presenta un material al pas del corrent elèctric altern.\nLa seva mesura dóna informació sobre aquelles propietats del material que es poden associar a la\nconducció elèctrica. En el cas concret dels materials biològics aquestes propietats són\nbàsicament la conductivitat dels medis intra i extra cel·lulars i el caràcter aïllant de la\nmembrana. D’aquí es desprenen múltiples aplicacions, que van del seguiment de cultius cel·lulars a\nla caracterització de mostres de teixit. De la detecció d’estats anòmals en òrgans (isquèmia,\nedema, tumors) a la obtenció de paràmetres globals del cos humà, com ara la distribució de fluids\no la proporció d’aigua, greix i matèria magra. De la simple detecció de canvis de volum (respiració,\nacumulació de líquids) fins a la obtenció d’imatges tomogràfiques basades en la mesura de la\nimpedància elèctrica entre múltiples parells d’elèctrodes situats a la perifèria del cos. El\nprincipal avantatge d’aquesta tècnica és el seu baix cost i el fet que no és invasiva ni destructiva.\nEs presentaran, de manera simplificada, les bases de la tècnica, de la instrumentació associada i\nles aplicacions biomèdiques més rellevants.\nMicrocontroladors Picaxe: control programat a l’abast de tothom\nLa programació de microcontroladors ha experimentat en els darrers anys una evolució que\nEl pàncrees artificial: un enfocament tecnològic al tractament de la diabetis\nLa diabetis és una malaltia crònica amb conseqüències molt greus que afecta un percentatge important\nde la població, i la seva prevalença està augmentant. Es caracteritza per la destrucció de les cèl·lules\nbeta del pàncrees, productores de l’hormona insulina (diabetis tipus 1), o per una resistència a l’acció de\nla insulina (diabetis tipus 2). El seu efecte principal és que provoca elevades concentracions de glucosa\na la sang. Això fa que, en molts casos, el diabètic depengui d’un subministrament extern i continuat\nEn els darrers anys, els dispositius per a la mesura contínua de glicèmia i les bombes d’insulina han\nesdevingut tecnologies madures, i permeten albirar el desenvolupament en els propers anys de\nl’anomenat pàncrees artificial, que ha de suposar una millora substancial en la qualitat de vida del\nmalalt. Un pàncrees artificial és un dispositiu que consta d’un sensor continu de glicèmia, una bomba\nd’insulina i un algoritme de control que subministra la dosi d’insulina necessària per a mantenir els\nnivells de glucosa a la sang dins dels valors establerts. Això ho ha de poder fer tant en situacions de\nrepòs o dormint, per exemple després dels àpats, com en el moment de fer un esforç físic o en\nEn aquesta conferència es presentaran els resultats de la recerca feta en el grup Modelització,\nIdentificació i Enginyeria de Control (MiceLab) de la Universitat de Girona, en col·laboració amb\ndiversos hospitals i centres de recerca de Catalunya i dels Estats Units.\nUna experiència de recerca al Canadà\nEn la conferència, el Dr. Josep M. Font exposarà la seva experiència com a\ninvestigador postdoctoral a la Universitat McGill (Montreal), la qual és\nconsiderada actualment una de les millors universitats del Canadà, i explicarà el\nfuncionament de la recerca en aquest país. També posarà èmfasi en el sistema\nuniversitari canadenc i el compararà amb el model de l’Estat espanyol. Finalment,\nl’investigador exposarà alguns dels resultats del seu treball postdoctoral,\nrelatius als principis físics de la marxa humana i a la seva modelització dinàmica.


Aquaservice subministra 78.400 litres d’aigua als sanitaris de 49 centres catalans des del març Aquaservice subministra 78.400 litres d’aigua als sanitaris de 49 centres catalans des del març – Tot Barcelona | Notícies i Informació d'actualitat a Barcelona\nAquaservice subministra 78.400 litres d’aigua als sanitaris de 49 centres catalans des del març\nEuropa Press 22/05/2020 7:13 pm\nAquaservice ha subministrat gratuïtament més de 78.400 litres d’aigua al personal sanitari de 49 centres de Barcelona, Tarragona i Lleida des de març, dins del projecte ‘Aigua Solidària’ durant la crisi pel coronavirus.\nLa distribuïdora d’aigua embotellada amb dispensador va iniciar al març un operatiu de subministrament “gratuït, permanent i il·limitat” per a atendre sanitaris de 182 hospitals, hotels medicalitzats, centres sanitaris i residències d’Espanya, informa en un comunicat.\nLa companyia mantindrà la iniciativa “mentre es mantinguin aquestes circumstàncies extraordinàries i les necessitats de subministrament d’aigua” amb la finalitat de fer costat al sistema de salut pública en aquesta crisi sanitària.\nEn tot l’Estat s’han subministrat 224.782 litres, amb 18.371 unitats (garrafes i caixes d’ampolles de 50 centilitres, per a personal i pacients respectivament), i els centres catalans han rebut 6.408 d’aquestes unitats.\nL’empresa ho ha fet posant a disposició dels punts sanitaris el seu sistema de distribució amb equip de repartidors propi, proporcionant atenció integral capaç de subministrar als hospitals en qüestió d’hores “per portar aigua allà on més es necessita, els centres de salut públics”.\n‘Aigua Solidària’ va començar al març a la Comunitat de Madrid atenent l’hospital temporal a Ifema i els centres públics Hospital del Henares, Hospital de Fuenlabrada i Hospital Príncep d’Astúries, a més de donar ampolles d’aigua per a hospitalitzats en altres centres públics, com l’Hospital Infanta Leonor Vallecas, Hospital Universitari de Getafe, Hospital de Guadalajara i Hospital de Torrejón de Ardoz.\nDesprés de decretar-se l’estat d’alarma, Aquaservice va activar un servei d’urgència de distribució d’aigua embotellada amb dispensador als hospitals per als sanitaris, i després es va ampliar “a aquells centres que van sol·licitar l’ajuda de la companyia en diferents punts d’Espanya”.


Noves pistes - Página 2\npor James G. Richards el Dg Maig 22, 2016 3:10 am\nAssenteixo mirant la Wills quan diu que ha d'anar a veure el seu germà i la seva amiga. Sí, ho haurien de saber, ells. Van ser els més afectats pel Jeremy.\n—Està bé, ves-hi. Ens trobem a la zona forense quan puguis, tranquil·la. Jo m'aniré encarregant de la paperassa i dels documents que em faran fer abans de començar a examinar el cos. T'esperaré per començar.\nEm giro cap a la Charlie i nego amb el cap. Què preten, provocar-me? No ho aconseguirà, no puc deixar que ho aconsegueixi, i sembla que a ella li estigui agradant i tot, punxar-me.\n—No crec que trobis res a casa el Jeremy, l'atacant sembla molt detallista i va amb compte a l'hora de deixar rastre. Sabia que aniriem a casa el Jeremy en cas que l'atrapéssim, s'haurà encarregat de que estigui neta. Però ves-hi, si et ve de gust. Que total, no soc qui per donar-te ordres, ni res d'això— em giro cap al Lincoln, cansat —. L'acompanyes? Dos parells d'ulls veuen més que un.\npor Charlotte Whitfield el Dg Maig 22, 2016 4:17 am\nEm mire el James i li somric.\n- M’agrada que vages entent les coses.- m’aprope a ell, fent-li un petó a la galta.- Si, si ja pot ser no trobem res o pot ser si.- alce el potet.- Portava açò per alguna raó, pot ser era per ell mateix, ves a saber, tal vegada portava un diari.\nLi diu al Lincoln que ha d’acompanyar-me i rode els ulls, no necessite carabina, per altra banda no em fie d’ell.\n- Tu el coneixes, però jo no. Si la Wills ha d’anar amb el germà i l’amiga, ell et farà falta.\npor Willow Teller el Dg Maig 22, 2016 5:19 am\nNo tinc temps, ni ganes, ni moral, per intentar ajudar-lo a la discusió que tenen. Ni tan sols tinc el valor de mirar als ulls al Lincoln. Ara mateix només em vull ficar al llit i no sortir durant molt temps. Miro el James, en silenci, mentres em dona permís per anar i assenteixo. Sí, que m'esperin. Després hi vaig. El forense es un inútil, hi he d'anar.\n-DIgue-li al Hayes...\nEm quedo de pedra, durant uns segons. El Hayes. No hi es. A vegades me n'oblido, de que no hi es. Agafo aire i l'expulso, poc a poc. Nego amb el cap i faig un gest als meus "pares" de que estic bé.\n-En unes hores soc a la conselleria... esperam abans de mirar el cos, si us plau...\npor James G. Richards el Dg Maig 22, 2016 5:29 am\nFaig un pas enrere quan la Charlotte em fa un petó a la galta. És clar que sí, que es comporti com si res. Molt madur, tot plegat. Em passo una mà pels cabells i em grato la barba, molest pel seu comportament. Amb la vareta trasllado el cos del Jeremy al departament, perquè tenir-lo allà davant no està ajudant a ningú, i llavors la Willow parla i se'm clava com un punyal al pit. Abaixo la mirada, perquè fa mal recordar que ja no hi és. I jo em segueixo culpant en part per la seva mort. No em moc fins que la Willow fa un gest indicant que està bé i sospiro.\n—T'esperaré, tranquil·la. Tu pren-te el temps que necessitis per estar amb el Jasper i la Cassie.\nEm giro cap a la Charlotte, amb l'expressió neutra.\n—Has de parar de desconfiar— li dic —. El Lincoln és un company. Anirà amb tu. Jo vaig a la Conselleria i no necessito a ningú per emplenar papers. A tu se t'ha ficat al cap anar a casa el Jeremy i ves a saber, potser en comptes d'un diari hi ha una maleida trampa. Així que sí, sí que va amb tu, el Lincoln. I no accepto un fotut no per resposta.\nEm poso bé la camisa, que encara tinc esquitxada de sang, i li dirigeixo una última mirada a la Willow. Un intento de somriure feble que no m'acaba de sortir bé. Després, cansada, desapareto del carreró per anar al departament. Tinc massa feina per fer, i no vull començar a pensar sobre el per què del comportament de la Charlotte. Simplement no puc, ara mateix.\npor Charlotte Whitfield el Dg Maig 22, 2016 6:51 am\nRetrocedisc un pas quant el Lincoln ve cap a mi, el James pot dir el que vuiga, però no em pense fiar d'ell, no el recorde, no està a la meua memòria, per molt que ells ho fasen, jo no el recorde...i...\nEscolte el James dient que tal vegada hi ha alguna trampa, i realment m'es igual que l'hagi o no, tal vegada desaparesc i tot seria més senzill.\n- No seria una pèrdua important.\nEl Lincoln torna a vindre cap a mi després de parlar amb la Wills i li somric mentre negue amb el cap.\n- M'hauries d'atrapar.\npor Lincoln A. Wallace el Dg Maig 22, 2016 7:00 am\nEm pase una mà pel cap mirant el lloc on era la Charlotte.\n- No l'entenc, es a dir no li he fet res jo oi? He fet alguna cosa que li molestes?\nNegue amb el cap i em gire de nou cap la Wills.\n- Et diria d'acompanyar-te amb el Jasper i la Cassie, però supose que el Jasper em mataria si em veies. Està estranya.- dic mirant de nou on era.- Estaràs bé tu?\nVeig que te algo de sang a la cara i li la netege, apartant-li el cabell del front. L'abrace de nou i li faig un peto curt.\n- Et cuidaràs? Faré que acabe el més prompte possible i aniré ajudar-vos. Nose que espera trobar allí, però no és segur deixar-la sola...tampoc vuic deixar-te sola a tu...\npor Willow Teller el Dg Maig 22, 2016 7:17 am\nNego amb el cap quan em demana si li ha fet res dolent. No, no. Suposo que tots necessitem temps. Tot això ens ha tocat massa, i encara que la Chals faci veure que està bé... no està bé. La van segrestar. Li van fer... moltes coses. No... no pot estar bé.\n-No et recorda, només... dona-li temps per a que vegi que no ets perillós.\nEm demana si estaré bé i m'esforço per fer un somriure, encara que se'm trenca a mig camí, però bé. És igual. No puc fer veure tampoc que estic bé. Tampoc seria normal. S'ha... suicidat davant meu. L'han assassinat davant la meva cara i no he pogut fer res. El miro quan em neteja la cara i m'aparta el cabell del rostre, m'abraça i em besa.\n-Ella et necessita més que jo... encara que no ho sembli.\nL'agafo de la camisa per evitar que marxi ja i li acarono la galta suau uns segons abans de tornar-li el petó que m'ha donat abans. Curt. No hi ha temps, ara, per a res. I tampoc vull incomodar-lo més del necessari.\n-Ens veiem després, d'acord...?\nI llavors desapareto.


Borja Iglesias ja llueix els colors de l’Espanyol\nBorja Iglesias ha trepitjat per primer cop la gespa de l'RCDE Stadium\nEl davanter gallec, que ha refusat altres ofertes, assegura que arriba a "l'escenari ideal"\nBorja Iglesias ja llueix com a blanc-i-blau. El davanter gallec ha estat presentat oficialment aquest migdia com a nou futbolista de l’Espanyol en un acte en què ha estat acompanyat pel vicepresident Carlos García Pont i el director general esportiu, Òscar Perarnau. “Tenia diverses opcions però des que em van contactar, no vaig tenir cap dubte. Sabia que venia a un club històric i era un escenari ideal”, ha reconegut el davanter, que ha preferit ser el davanter referent de l’Espanyol a una peça complementària d’altres conjunts amb major potencial.\nIglesias és el jugador més car de la història de l’Espanyol, però el seu preu, ha puntualitzat, no ha de suposar-li cap llosa: “A dia d’avui no tinc pressió. Em sento molt reforçat per aquesta aposta, per la confiança que l’Espanyol ha dipositat en mi i ho afronto amb molta il·lusió“, ha insistit alhora que ha recordat que no arriba per ser el nou Gerard Moreno: “Jo he jugat amb ell -en el futbol base del Vila-real- i sé com és de bo. Vinc per ser Borja Iglesias, no Gerard, i fer-ho el millor possible”.\nDe la mateixa manera ha apuntat que arriba “amb la màxima il·lusió i amb ganes d’afrontar un repte com aquest: ser jugador de Primera Divisió. Rubi m’ha transmès molta confiança i tinc ganes de treballar amb ell”. Fins ara, Iglesias havia jugat 11 minuts en un partit de Primera amb el Celta el 2015, però al club gallec no ha aconseguit consolidar-se a la màxima categoria. Tot i tenir contracte fins el 2019, no va voler renovar, ja que hauria de viure a l’ombra de Iago Aspas i Maxi Gómez, i preferia ser titular a l’Espanyol.\nEl davanter gallec ha reiterat que està “molt il·lusionat” per poder jugar a la màxima categoria i ha revelat que “hi ha coses a les quals tenir-li por, però aquesta no és una d’elles. M’espanta més jugar a la segona B. Sóc un jugador passional i gaudeixo de tot el que faig. Serà molt bonic gaudir en un estadi com aquest”. L’afició de l’Espanyol, que l’ha rebut aquest migdia a l’RCDE Stadium, espera amb ganes poder celebrar els seus gols.\nDani Rovira a ‘El Hormiguero’\nEls joves que van intentar boicotejar l’acte en suport als menors no acompanyats, custodiats pels Mossos\nInstitut de Montmeló\nJordi Alba firma la seva renovació amb el Barça.


Jair Domínguez escriu 'Segui vora el foc'\nGlobal icon-chevron-right Espanya icon-chevron-right Barcelona icon-chevron-right Jair Domínguez ha mort un conill\nPer Josep Lambies Data de publicació: dimarts 28 octubre 2014\nConfirmat: a en Jair li va el gore. Mutilacions, budells estripats, gent esclafada a les vies del tren, execucions a cop de navallada i ossos trencats amb un tall dolorós, estellat, com un escuradents. Aquest és el seu rotllo. "Sí, jo gaudeixo de tot això", respon. No en vulgueu fer psicoanàlisi de cigaló. L'afició se li va destapar, de la manera més matussera possible, quan tenia uns 12 anys, i sense cap trauma truculent a les esquenes. Ell i un amic seu estaven fent 'zapping'\n-ai, aquells prodigiosos 90!- i es van trobar amb una retransmissió des d'una plaça de toros, en l'instant just en què el brau li arrencava la cara d'una banyada al matador, engalonat, que va fer una cabriola aèria i va aterrar sense galta a la sorra.\nMolts ens havíem fet una idea equivocada del tipus de persona que és en Jair. Si li havíeu seguit la pista com a guionista de 'Minoria absoluta', dels 'stand-ups' del Buenafuente i altres joies de l'humor de la ceba, potser us l'imaginàveu com el gracioset de torn, rèplica ràpida i un peu coix per a l'acudit marró, que sempre paga la primera ronda. 'Niet'. "És molt fàcil fer riure -rebla-. Quan aprens la fórmula del gag, ja no té més secrets. És qüestió d'ofici". I així és com hem descobert la impostura: l'autèntic Jair és el rapinyaire que sent morbo pel xou de sang i fetge. L'home que l'any 2012 va publicar 'Hawaii meteor'. El que ara ens torna a regirar la bilis amb 'Segui vora el foc'.\nÉs la seva segona novel·la, i tracta de dos germans sinistres que es dediquen a filmar, càmera domèstica en mà, qualsevol suïcidi, accident de trànsit o catàstrofe humana que hagi deixat rastre de tripes. "He vist moltes coses d'aquestes al llarg de la vida -explica, mig desmenjat- i mai no m'han afectat sobremanera". Se'n va fer consumidor habitual durant la pubertat. La resta de nens mataven les hores esforçant-se per intuir la corba d'una mamella entre l'eixam de mosques catòdiques de les emissions codificades a l'horari adult de Canal+. Ell i aquell amic de l'envestida, en canvi, quedaven per mirar escabrositats carnisseres, com més indigestes millor. "Dèiem que eren vídeos de misteri", aŀlega. Ves, un nano sinistre.\nQue sí, que a en Jair li va el 'gore'. I té els nassos de dir que el que surt a la coberta del llibre, un dibuix de Joana Santamans, és un alegre i bucòlic conillet rosa. Les coses clares: es tracta d'una llebre banca amb ulls de zombi que sagna per tots els porus. "Oh, que bé que te n'hagis adonat!", exclama. No entenc per què tanta alegria, no cal estar dotat d'una gran perspicàcia per notar que, en el millor dels casos, al pobre bitxo li han passat un ribot per tot el cos. Si això us impacta, espereu al llibre. Hi surt un motorista que, després d'un accident, intenta recollir els seus propis intestins de terra i tornar-los a ficar dins l'estómac obert.\nPotser sí que és una mica sàdic. ¿Justifica això que n'hagi rebut per totes bandes? Al juny del 2006, els d'El Corte Inglés van censurar la presentació del seu llibre de relats Jesucrist era marica. Pel títol, que els semblava ofensiu. Després va venir l'episodi del 'Bestiari il·lustrat', que el va portar fins a les portes de l'Audiència Nacional. I l'última va ser un tuit sobre la Selecció Espanyola que per poc no li costa el cap. "Mai no m'ha agradat buscar polèmica -es defensa-. No vull aquest tipus de notorietat. Qui vol estar tot el dia en el punt de mira?". Ningú, esclar. Però en Jair té la virtut poc desitjada d'atraure la controvèrsia. Vivim en un món en què, per bé o per mal, si t'agrada el gore algú et farà psicoanalitzar.\n320 pàg. 18,90 €\nVampirs que mosseguen\nEls llibres 5 estrelles


2016 – Fes Ta Festa – La cultura popular a la ràdio i a internet\n29 novembre 2016Crònica castellera\n(Crònica 28-11-2016) El 4de7 de la colla de Xile tanca la temporada i les estrenes del Baròmetre2016 Els Castellers de Lo Prado van sumar el primer 4de7 de la seva història i en el seu conjunt la seva millor diada amb la clàssica de 7 i dos pilars de 5 simultanis. L’actuació va tenir lloc …\n21 novembre 2016Crònica castellera\n(Crònica 21/11/2016) Els de Terrassa estrenen el 4 de 10 amb folre i manilles en la millor diada El passat cap de setmana es van registrar quatre novetats en la darrera jornada de l’any. Els Minyons de Terrassa van sumar el 4de10fm, el seu millor castell de l’any. Els malves, tot i fer l’actuació més …\nCrònica (14/11/2016) Xics de Granollers i Sagrada Família estrenen aletes En aquesta penúltima jornada del curs s’han registrat 6 estrenes entre els tres millors castells i pilar de cada colla. Els Castellers de Sabadell han actualitzat el seu marcador amb el 3de9f, que ara compta com a descarregat, i el 2de8f. En els vuit pisos …\n1 2 … 18 Següents »


Delmar Apartments & Suites Milos Island Grècia - Ofertes d'hotels amb els MILLORS DESCOMPTES EN LÍNIA Fer un comentari al lloc web\nDelmar Apartments & SuitesApollonia, Pollonia, Milos Island, Grècia - Veure al mapaExcel·lent9,0Basada en153comentarisDelmar Apartments & SuitesVeure més fotos"Even during the very end of the summer season, I had a surpr..."StellaGreeceVeure més fotosVeure totes les 50 fotosExcel·lent ubicació 9,2Veure al mapa9,2UbicacióParticularitats que li encantaranWi-Fi gratuït en totes les habitacionsaire condicionattransport hotel/aeroportservei d'habitacionsvisites turístiquesMassatge\nComparar amb allotjaments semblantsSelecció actualDelmar Apartments & SuitesMilos Breeze Boutique HotelValoració dels clientsExcel·lent 9,0 (153 comentaris)Excepcional 9,2 (75 comentaris)BarriPolloniaPolloniaWi-Fi Wi-Fi GRATUÏTA Wi-Fi GRATUÏTADesdejuni Desdejuni inclòs Desdejuni inclòsSeleccionar datesMés informació\nSobre l'allotjamentDescripcióConvenientment situat a Pollonia, Best Western Hotel Del Mar és una base ideal des d'on explorar aquesta ciutat fantàstica. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat. Best Western Hotel Del Mar ofereix un servei impecable i compleix amb totes les exigències dels més experimentats viatgers. Les carecterístiques més important de l'hotel inclouen magatzem d'equipatge, aparcacotxes, servei d'habitacions, transport hotel/aeroport, servei de cangur. L'ambient de Best Western Hotel Del Mar es reflexa en cada habitació. aire condicionat, balcó/terrassa, aparell de televisió, cuina americana, nevera són només algunes de les comoditats a la vostra disposició. A més, l'oci que l'hotel ofereix assegurarà que tengui molt a fer durant el dia. Descobreixi una encantadora mescla de servei profesional i ampla gama de característiques a Best Western Hotel Del Mar.Mostrar mésCaracterístiquesAccés a InternetWi-Fi gratuït en totes les habitacionsZones públiques amb Wi-Fi Desplaçamentaparcament de cotxesservei de llançadora Lloguer de cotxestransport hotel/aeroport Coses a fer, maneres de relaxar-sebuceigMassatge esports d'aigua (no motoritzats)visites turístiques Àpats, begudes i refrigeriservei d'habitacions Serveis i comoditatscaixa fortamagatzem d'equipatgeservei de bugaderiacaixer automàticneteja en seczona de fumadorsPer als nenshabitació familiarservei de cangur Accéss'admeten animals de companyia Disponible a totes les habitacionsempolles d'aigua de cortesia Mostra MenysPolítiquesEls llits supletoris depenen de l'habitació escollida. Consulti la capacitat de l'habitació individual per obtenir-ne més informació.Al reservar més de 5 habitacions, poden aplicar-se diferents condicions i suplements addicionals.Mostrar mésAvís importantCal que informeu el Delmar Apartments & Suites Pollonia de la vostra hora d’arribada amb antelació. Podeu fer servir l'apartat de Peticions especials en fer la reserva o posar-vos en contacte amb l'allotjament directament mitjançant les dades de contacte que apareixen a la confirmació.


cassanelles - De paraules per Context\nEncara que tothom li girés l'esquena, la fiança de trobar una estada per aquells encontorns no la hi esvairia ningú. Prou i massa que els havia enyorat, per a apartar-se'n altre cop. Amb això, tant li era que fessin com que deixessin de fer, els veïns de Cassanelles: treure-se'l en un tot del damunt, no ho aconseguirien. -Si no volen el meu treball, hauran de suportar la meva presència.\nI pla podia fer-ho ben descansada, la dona! Perquè la gent de Cassanelles, somrient al bon any, semblava haver oblidat les males brames que durant tant de temps havien corregut contra la torre i els seus habitadors.\nI ben aviat, entre els dos pobles, va haver-hi una guerra encesa, sense que ni els de l'un ni els de l'altre arribessin a saber-ne ben bé el motiu. N'hi havia hagut tantes, de renyines, entre Vilavessant i Cassanelles, que ja ningú s'hi capficava, de l'espurna que n'acabava de fer esclatar una més.


Construeixen una escalinata de pedra amb rampa en un dels camins del Parc de Sant Eloi\nL’estructura fa més accessible el pas entre el monument de l’Estatut de Sau i la plaça de les Alzines, a la part alta de la serra\nTàrrega ha finalitzat la construcció d’una nova escalinata al Parc de Sant Eloi, el pulmó verd de la ciutat. L’estructura, feta de formigó, s’ha habilitat al camí en pendent que discorre entre el monument de l’Estatut de Sau i la plaça de les Alzines, a la part alta de la serra. Es tracta d’un dels indrets més transitats per les persones que passegen en aquesta gran zona verda de titularitat municipal. L’obra s’acompanya d’una rampa adjunta per facilitar l’accessibilitat a les cadires de rodes i els cotxets de nadons. La materialització del projecte ha contribuït a suavitzar el pendent del traçat gràcies a quatre trams d’esgraons amb replans intermedis, on també s’han col·locat embornals per recollir l’aigua de pluja. L’escalinata, que s’ha completat amb una barana metàl·lica, permetrà arribar també més fàcilment a altres racons emblemàtics com la plaça de la Font de la Granota o la plaça de Sant Magí. A hores d’ara, per culminar el projecte, tan sols resta procedir a l'embelliment del talús de la cara nord amb tasques de jardineria.\nAcció impulsada pels Amics de l’Arbre i la Regidoria de Medi Ambient\nL’Associació dels Amics de l’Arbre, entitat gestora del Parc de Sant Eloi, i la Regidoria de Medi Ambient han impulsat els treballs, executats per l’empresa Voltes de Térmens a partir d’un disseny de l’arquitecte Jaume Trilla. La millora realitzada compta amb un ajut econòmic provinent de la Diputació de Lleida i Obra Social ‘la Caixa’ a través d’un conveni d’acció mediambiental. Entre altres intervencions que s’estan duent a terme al Parc de Sant Eloi destaca la remodelació dels baixos de l’anomenada “casa de l’ermità”. Aquí s’està habilitant un espai que esdevindrà la primera seu social dels Amics de l’Arbre. Operaris de Serveis Municipals s’encarreguen de materialitzar els treballs.


Vols crear o potenciar la teva marca personal gestionant la teva imatge de manera eficaç?\nLa imatge personal & professional i la seva comunicació juga un paper fonamental en tota marca personal.\nHabilitats per a crear i potenciar la teva marca personal a través la teva imatge personal & professional.\nEstratègies personalitzades per enfortir una marca personal coherent i eficaç. Autoconeixement.\nPautes per a identificar i comunicar les característiques que et fan sobresortir i diferenciar-te en un entorn professional competitiu i canviant online i offline.


Notícies - L'Oficina Municipal d'Escolarització obre les portes dilluns\nL'Oficina Municipal d'Escolarització obre les portes dilluns\nel 7/feb/07 Marina Romero Municipal PDF\nL'Oficina Municipal d'Escolarització obrirà portes dilluns vinent per informar i orientar les famílies i els alumnes sobre el procés de preinscripció als centres educatius de la ciutat. L'oficina, ubicada a la Casa Mónaco, rebrà consultes fins l'1 de juny.\nDes del 12 de febrer i fins l'1 de juny, el Servei d'Educació situat a la Casa Mónaco posa en funcionament l'Oficina Municipal d'Escolarització (OME). Diferents professionals informaran les famílies i els alumnes sobre tot allò relacionat amb el món de l'ensenyament.\nInformacions sobre les característiques dels centres públics, privats i concertats, els nivells educatius que s'imparteixen, el nombre de places i vacants o les activitats extraescolars són algunes de les consultes que es poden formular presentant-se directament a l'oficina o telefònicament.


Origen i desenvolupament de la Cartografia\nDes de molt antic les persones han tingut una idea determinada del lloc on viuen i s'han esforçat per conèixer-lo, descriure'l i representar-lo. Des de la descripció dels llocs més propers fins a l'exploració de l'espai, la humanitat ha recorregut un llarg camí per conèixer amb exactitud la terra on vivim.\nD'aquesta inquietud i necessitat en va néixer la Geografia ( del grec geos, que vol dir "terra" i grafos, que vol dir descripció ). També s'ha intentat representar amb dibuixos la realitat. Així va néixer la Cartografia que té com a finalitat elaborar i interpretar mapes.\nLa utilització dels mapes sembla ser anterior a l'escriptura. Les mostres més antigues que ens queden, si deixem de banda pintures de coves que semblen representar el territori, són una placa d'argila trobada a Mesopotàmia, al nord de Bagdad (actual Iraq), que té una antiguitat de 5.000 anys. Aproximadament de la mateixa època hi ha una representació de les set ciutats del Baix Egipte.\nAquestes eren representacions només d'un territori petit, hauria de passar molt temps per trobar un mapa de conjunt de la Terra ( de la Terra coneguda en aquell moment).\nAquest primer mapa, fet pel filòsof grec Anaximandre (segle VI aC.) a Àsia Menor ja representava la terra de forma circular. Aquest filòsof va deduir la procedència marina de tots els éssers vius i l'origen dels humans a partir d'altres espècies animals.\nUn deixeble d'Anaximandre, Pitàgoras va pensar que la Terra tenia que ser una esfera ja que era la forma més harmònica que existeix, però aquesta idea sense justificació va fer pensar durant uns quants segles que la Terra era plana.\nDels mapes circulars als rectangulars\nL'any 228 aC. el filòsof grec Eratòstenes, director de la biblioteca d'Alexandria, va fer una medició de la Terra que va demostrar la seva forma rodona i va calcular el seu perímetre només amb un error del 1%. La seva tècnica era tan senzilla com revolucionària , va medir l'ombra al migdia a la ciutat d'Alexandria i a l'any següent, a la mateixa hora va fer la mateixa medició a Siena (Assuan, Egipte) una ciutat situada 5.000 estadis més al Sud ( 787 quilometres).\nA Siena els raigs solars cauen de forma perpendicular, sense ombra i a la ciutat d'Alexandria ho fan amb una petita inclinació de 7 º. A partir de la diferència de l'angle de la llum solar va calcular el perímetre de la terra i va demostrar l'esfericitat. Al seu mapa va afegir nou meridians i vuit paral·lels i va crear la primera xarxa de coordenades geogràfiques del món conegut. Aquesta representació era rectangular i es basava en el coneixement de que la Terra era rodona i era un nou format cartogràfic. Però aquesta imatge va tardar molt a imposar-se.\nAl segle II aC., un successor d'Eratòstenes a la Biblioteca d'Alexandria, va ser Hiparc de Nicea ( avui Iztik, Turquia), l'astrònom més gran de l'Antiguitat. Hiparc és el fundador de la cartografia científica i va descriure la manera correcta de fer un mapa. Primer traçava els paral·lels que tenien referències astronòmiques (equador i els tròpics) i desprès els meridians, la posició dels quals es coneix a partir del més occidental de tots, el de les illes Canàries.


Seborrea | FarmaceuticOnline - Web públic del COFB\nOn es localitza?\nCauses i tractament\nAmb la denominació de seborrea s'entén la hipersecreció de les glàndules sebàcies de la pell.\nLes glàndules sebàcies produeixen una substància grassa, el sèu, que serveix per protegir la pròpia pell, exercint bàsicament una acció lubrificant i de prevenció d'infeccions.\n2. On es localitza?\nNomés quan la producció de sèu està molt incrementada dóna lloc a problemes. Així, hi ha parts del cos en què es localitza una quantitat més gran de glàndules sebàcies que en d'altres i en què, per tant, la producció de sèu és de per si mateixa ja més alta.\nAquestes zones amb més abundància de glàndules sebàcies són el cuir cabellut, la cara, la part alta del pit i l'esquena. Si bé la producció normal de sèu en totes aquestes zones és clarament més elevada, quan la secreció és molt abundant es crea un problema dermatològic i estètic.\nUna certa quantitat de greix al cabell és necessària i saludable per mantenir-lo en les millors condicions, però l'excés pot donar lloc a una aparença poc cuidada, perquè els cabells grassos tendeixen a embrutar-se més ràpidament en acumular les impureses del medi ambient amb facilitat.\n3. Homes i dones\nLa seborrea és una alteració molt habitual que es manifesta tant a homes com a dones, i no té una edat concreta d'inici.\nEncara que és força freqüent en homes perquè les hormones masculines denominades andrògens influeixen en la producció de sèu, les dones és probable que la presentin sobretot a l'inici de l'adolescència, i això té relació amb tots els canvis hormonals que esdevenen en aquesta època o també en determinades fases del cicle menstrual.\n4. Causes i tractament\nAixí mateix, l'aparició de seborrea està clarament relacionada amb situacions d'ansietat i estrès, i amb el consum de tabac o alcohol, amb independència que també en el seu desenvolupament hi puguin contribuir causes familiars o hereditàries.\nIgualment, alguns medicaments també poden incrementar la producció de sèu. Si mentre estem en tractament amb algun fàrmac apareixen símptomes de seborrea, cal comunicar-li-ho al metge o farmacèutic.\nEl tractament de la seborrea intentarà bàsicament regular la secreció de les glàndules sebàcies, i sol consistir en l'aplicació local de preparats amb substàncies astringents, antifúngiques o antiinflamatòries per evitar la descamació i la pruïja que moltes vegades l'acompanyen.\nPel que fa a les mesures higièniques, es faran servir sabons o xampús adequats que no estimulin encara més la secreció per efecte rebot.\nLa pell sana té una capa lipídica, és a dir de greix, que fa una acció protectora. Tan sols el dèficit o abundància d'aquest greix signifiquen un problema.\nQuan apareix la seborrea, no s'han de fer servir cosmètics, xampús o cremes que puguin augmentar encara més la producció de sèu. El farmacèutic pot ajudar-vos en l'elecció.\nLa seborrea pot ser causa de caiguda del cabell.


Emilio Alonso Sarmiento. Arxiu personal d’E. Alonso.\nPalmaE l PCE estava dirigit en aquells moments per Francisca Bosch, que havia substituït al dirigent històric Guillem Gayà. Catalina Moragues i Pep Valero formaven part de la direcció. Tenia una forta implantació a Palma i a alguns pobles. El novembre del 1974 un grup ampli de professionals, professors, periodistes, escriptors, artistes, etc., varen sortir del partit per formar el Partit Socialista de les Illes (PSI) amb Antoni Tarabini, Celestí Alomar, Paco Obrador, Jesús Pérez, Josep del Hoyo i Sebastià Serra al capdavant.\nEl PSOE es va començar a restablir a partir d’un petit grup de persones, al voltant d’Emilio Alonso i la seva dona Marita Frau, com recorda Ramon Aguiló, que després seria batle de Palma: “Molts de vespres, Marita Frau ens convidava a sopar perquè veia que ens quedaríem discutint fins passada la mitjanit. Érem Emilio Alonso, Pere Bordoy, Biel Sevilla, que ara milita a Esquerra Unida, Angel Saiz, Miquel Pasqual i jo. Félix Pons es va incorporar més tard i era el que posava ordre a les reunions”.\nTambé s’ha de recordar la formació, el 1974, de la Junta Democràtica de Mallorca, impulsada pel PCE, que va veure com alguns dels seus líders eren detinguts a Lluc per reivindicar la democràcia, l’amnistia i l’autonomia, com a altres llocs de l’Estat.\nAltres persones del món de la cultura com Antoni Serrà i Josep M. Llompart formaven part d’altres partits i plataformes minoritàries. També es donaven fenòmens interessants i curiosos com les accions d’agitació cultural contra la manca de llibertat de la Dictadura, com la feina que varen fer el Grup Criada 74: “Estàvem contra el sistema, contra la manera de fer les coses, tant culturalment com política, però no érem partidaris de cap grup específic. Ho fèiem perquè crèiem que ho havíem de fer”, afirma Vicenç Torres. “Era una crítica contra el sistema en general”, afegeix Ángel Muerza. Ambdós són testimonis vius dels líders d’un grup de guerrilla artística que operà a Mallorca entre els anys 1974 i 1978. Aquest grup va escenificar una comissaria franquista en una exposició que es va fer al Col·legi d’Arquitectes.\nJa el gener del 1975 es va constituir el Grup Tramuntana amb vocació de promoure el diàleg democràtic entre diferents posicions polítiques, impulsat per persones rellevants de tots els partits democràtics, com ens conta Miquel Alenyar en el seu blog: “Es constitueix el 1975 a Palma com a marc de trobada i diàleg de tots els partits polítics democràtics actius aleshores en la clandestinitat, inclòs el Partit Comunista. Convoca la primera reunió i hi intervé com a coordinador l’industrial Ramon Esteban Fabra”. Té molt d’interès el fet que precisament fos un empresari rellevant, el president d’ASIMA, que convocàs la reunió. Sobretot quan veim els participants: Félix Pons, Francesc Albertí, Francesc Garí, Josep Melià, Antoni Alemany, Emilio Alonso, Antoni Tarabini-Castellani, Celestí Alomar, Francisca Bosch, Ferran Porto, Lluís Matas, Carlos Usúa, Miquel Rosselló del Rosal i Pere Joan Morey.\nAixí, l’oposició de Palma als darrers anys del franquisme va ser minoritària, fragmentada i clandestina, que actuava en col·laboració amb els sindicats de CCOO i grups de base cristians vinculats a l’hoteleria que havien guanyat unes eleccions al sindicat vertical, a més d’algunes persones dels moviments socials i veïnals. Després de la mort de Franco sortirien a la llum moltes d’aquestes organitzacions polítiques i unes altres desapareixerien. Els que quedaren a poc a poc s’estructurarien en partits forts i es presentarien a les primeres eleccions generals de 1977. Però aquesta ja és una altra història que contarem a la quarta part d’aquesta Biografia de Palma.\nla ciutat envaïda Palma XXI franquisme